CELEX: 62016CN0148
Language: sk
Date: 2016-03-14 00:00:00
Title: Vec C-148/16: Návrh na začatie prejudiciálneho konania, ktorý podal Högsta domstolen (Švédsko) 14. marca 2016 – Riksåklagaren/Zenon Robert Akarsar

17.5.2016   
            
            
               SK
            
            
               Úradný vestník Európskej únie
            
            
               C 175/12
            
         Návrh na začatie prejudiciálneho konania, ktorý podal Högsta domstolen (Švédsko) 14. marca 2016 – Riksåklagaren/Zenon Robert Akarsar
   (Vec C-148/16)
   (2016/C 175/14)
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Högsta domstolen
   
      Účastníci konania pred vnútroštátnym súdom
   
   
      Navrhovateľ opravného prostriedku: Riksåklagaren
   
      Odporca v konaní o opravnom prostriedku: Zenon Robert Akarsar
   
      Prejudiciálna otázka
   
   Otázka sa týka výkladu rámcového rozhodnutia Rady 2002/584/SVV (1) z 13. júna 2002 o európskom zatykači a postupoch odovzdávania osôb medzi členskými štátmi.
   Môže členský štát odmietnuť vykonať európsky zatykač týkajúci sa vykonania trestu odňatia slobody, ktorý bol uložený ako úhrnný trest za viacero činov, pokiaľ jeden z týchto činov nie je trestným činom podľa právnych predpisov vykonávajúceho členského štátu a vo vydávajúcom členskom štáte nie je možné pripísať časť trestu iba určitým trestným činom?
   Predmetný čin nie je žiadnym z trestných činov uvedených v článku 2 ods. 2 rámcového rozhodnutia, vo vzťahu ku ktorým sa nemôže uplatňovať požiadavka dvojitej trestnosti činu.
   
      (1)  Ú. v. ES L 190, s. 1; Mim. vyd. 19/006, s. 34.